Jon P. Erlien

Jon Pedersen Erlien (1920–1984) var en norsk politiker (Ap).

Erlien vokste opp i Tolga. Han tok examen artium ved det norske gymnasium i Uppsala og filologisk embedseksamen ved Universitetet i Oslo. Under andre verdenskrig gjorde Erlien tjeneste i de norske troppene i Sverige.«Jon P. Erlien». Aftenposten, 13. november 1984

Erlien ble først valgt inn i Oslo bystyre i 1968, og ble fast medlem av formannskapet i perioden etter. Han satt i bystyret frem til sin død i 1984, og hadde blant annet vervene som kommunalråd for personal og lønnspolitikk, kommunalråd for samferdsel, formann for skolestyret, formann for kommunikasjonsutvalget, og formann for vei-, vann- og renholdsutvalget.«Jon P. Erlien minnet i bystyret». Aftenposten, 22. november 1984.

Erlien arbeidet i mange år som boligsjef ved Studentsamskipnaden i Oslo, og han var sentral i planleggingen og utbyggingen av Sogn studentby. Jon P. Erliens vei på studentbyen er oppkalt etter ham. Han var også formann og svært sentral under planlegging og utbygging av Yrkesskolenes hybelhus i Oslo.

 Referanser 

Kategori:Ap-politikere i Oslo
Kategori:Personer fra Tolga kommune